दो भालुओं के हमले में खेत से लौट रहा वृद्ध हुआ घायल
दो भालुओं के हमले में खेत से लौट रहा वृद्ध हुआ घायल
बगीचा |बुधवार की शाम खेत से लौट रहे ग्रामीण पर दो भालुओं ने हमला कर दिया, जिसमें वृद्ध ग्रामीण बुरी तरह घायल हो गया। बगीचा ब्लॉक के सुलेशा दंगरीपाठ निवासी सतन यादव (57) बुधवार की शाम खेती कार्य कर अपने खेत से लौट रहा था। इसी दौरान भालुओं ने उस पर हमला कर दिया। उसकी चीख सुनकर आसपास काम कर रहे लीलांबर और महेंद्र तत्काल वहां पहुंचे और उसे भालुओं के चंगुल से बचाया। घायल ग्रामीण को इलाज के लिए बगीचा के अस्पताल में भर्ती कराया गया है।
hin_Deva hin_Deva hin_Deva